આવા માણસોને વૃદ્ધાવસ્થામાં આજીવિકાનો પ્રશ્ન ન હોય તો પણ ‘બે પૈસા મળે’ એવું કામ શોધ્યા જ કરે છે. પૈસા મળે એવું ન હોય પણ એક માણસને શોભા આપે એવું કામ હોય તો તે કામમાં એ હાથ નાખતા નથી. આવા માણસો તમને તુરત કહેશે, આમ તો પૈસાની જરૂર નથી. મારે તો સમય ક્યાં કાઢવો એ જ સવાલ છે. એટલે કાંઈક પ્રવૃત્તિ જોઈએ છે. પણ કોઈ પણ કામ તદ્દન મફતમાં ન કરવું એમ હું માનું છું. મફત કામ લેવું કે મફત કામ આપવું એને હું સૈદ્ધાંતિક રીતે ખોટું ગણું છું.